S'acaben els treballs d'aportació d'àrids al litoral de la marjal dels Moros
30 de juny 2023

![](/media/nftgeez0/img_5681-c.jpg?width=850&height=566.6666666666666)

El regidor de Platges de l'Ajuntament de Sagunt, Roberto Rovira; i la tinenta d’alcalde d'Almardà, Nuria Carbó, han visitat les obres d'actuació sobre el litoral de la marjal dels Moros. A la jornada també ha acudit el director general d'Aigües de la Generalitat Valenciana, Manuel Aldeguer, i altres funcionaris públics.

La intervenció duta a terme consistix en l'aportació d'àrids en el litoral de la marjal dels Moros que ha executat la Direcció General d'Aigües, com a reforç davant temporals i per a la preservació i conservació de l'espai natural. El projecte es justifica per l'escassa erosió produïda a l'interior del territori i el consegüent desplaçament d'àrids de manera natural fins a les costes, conformant i reforçant el cordó litoral.

El trencament del cordó litoral hauria suposat una intrusió de l'aigua salada a la marjal amb la destrucció de tot l'ecosistema actual. Per tant, el reforç d'este cordó litoral és una obra de gran importància. La tasca de la Direcció General de l'Aigua ha sigut contribuir al reforç d'este cordó litoral en el lloc on li ha assenyalat la Demarcació de Costes.

El regidor de Platges de l'Ajuntament de Sagunt, Roberto Rovira ha agraït «**esta actuació a la Conselleria, en un espai com este. Per a la nostra ciutat la protecció de la marjal dels Moros és prioritària, és un espai d'altíssim valor ambiental i que necessita protecció per part de totes les administracions. Encara que no és una gran intervenció, sí que és important que s'hagen coordinat tant la Conselleria com el Ministeri per a poder executar-la i esperem que se seguisca este camí, que es continue apostant per la protecció de la nostra costa i els nostres entorns naturals, que a més estan amenaçats cada vegada més amb temporals més forts, conseqüència és clar dels efectes del canvi climàtic**».

![](/media/mp0hudkb/img_5706-c.jpg?width=850&height=566.6666666666666)

La marjal dels Moros és un lloc d'extraordinari valor ecològic, és una Zona ZEPA (Zona d'Especial Protecció d'Aus), és un lloc que els ornitòlegs visiten amb molta freqüència, té miradors, és un lloc de pas i nidificació d'ocells, i és una marjal que està alimentada per aigües dolces.

Esta és la primera vegada que s'ha produït este tipus de compensació i el que és desitjable és que esta mesura puga incloure's en futurs projectes, i que d'ara en avant cada vegada que es faça una obra a l'interior, puga contemplar les mesures correctores necessàries per a millorar el litoral.

La tinenta d’alcalde d'Almardà, Nuria Carbó, respecte a l'aportació d'àrids en la zona de la marjal del Moro, ha expressat: «**Em sembla important ressaltar la previsió que han tingut amb esta mena d'acció, la importància de l'abocament i que es puga posar la primera pedra perquè este tipus d'accions es continuen succeint en el futur**».

*   [](http://www.facebook.com/sharer.php?u=https://aytosagunto.es/va/actualitat/s-acaben-els-treballs-d-aportacio-d-arids-al-litoral-de-la-marjal-dels-moros/ "Facebook")
*   [](http://twitter.com/share?url=https://aytosagunto.es/va/actualitat/s-acaben-els-treballs-d-aportacio-d-arids-al-litoral-de-la-marjal-dels-moros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-acaben-els-treballs-d-aportacio-d-arids-al-litoral-de-la-marjal-dels-moros/ "Linked In")
*   [](mailto:?body=https://aytosagunto.es/va/actualitat/s-acaben-els-treballs-d-aportacio-d-arids-al-litoral-de-la-marjal-dels-moros/)